Diari Oficial de la Generalitat Valenciana


Sumari del DOGV 4715, del 18-03-2004 (2004/2687)

RESOLUCIÓ de 2 de març de 2004, de la Secretaria Autonòmica d'Esport de la Conselleria de Cultura, Educació i Esport, per la qual es convoca la Campanya d'Activitats Nàutiques de la Generalitat Valenciana A la Mar 2004 en la goleta Tirant Primer de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2687


Data del document
:   02-03-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * jove
    * ajuda pública
    * promoció cultural
    * suport econòmic
    * mar
    * esport
    * centre d'ensenyament

RESOLUCIÓ de 2 de març de 2004, de la Secretaria Autonòmica d'Esport de la Conselleria de Cultura, Educació i Esport, per la qual es convoca la Campanya d'Activitats Nàutiques de la Generalitat Valenciana A la Mar 2004 en la goleta Tirant Primer de la Generalitat Valenciana. [2004/F2687]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, raó per la qual incumbix a esta, a través de la Conselleria de Cultura, Educació i Esport, l'ordenació, la programació i la planificació de l'activitat esportiva en la nostra Comunitat, per mitjà del foment i la promoció de la pràctica esportiva.
  
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article tres de la qual, punt i), establix com una línia general d'actuació l'especial atenció als esports relacionats amb la mar, es considera necessària la promoció, ajuda i foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.
  
El Decret 115/2003, de 11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, atribuïx en el seu article 20, punt 2.1, a la Secretaria Autonòmica d'Esport la funció de promoure, fomentar i generalitzar la pràctica esportiva entre tota la població, amb especial atenció a l'esport en l'edat escolar.
  
D'acord amb estes competències legals i amb la intenció de complir amb les línies mencionades, la Generalitat Valenciana, a través de la Secretària Autonòmica d'Esport, organitza des de 1985, i anualment, campanyes de promoció de les activitats nàutiques esportives.
  
Per això, resolc:
  
Primer
  
Convocar la Campanya d'Activitats Nàutiques de la Generalitat Valenciana A la Mar 2004 en la goleta Tirant Primer de la Generalitat Valenciana, dirigida a l'aprenentatge i difusió dels esports nàutics i el coneixement, conservació i respecte del medi ambient, amb especial atenció als jóvens i als grups escolars.
  
Segon
  
Les activitats es realitzaran en la goleta Tirant Primer, propietat de la Generalitat Valenciana.
  
Les activitats programades s'estructuren en les modalitats següents:
  
1. Aula Nàutica 2007.
  
2. Participació i col·laboració en regates i altres activitats emblemàtiques.
  
Tercer
  
Aprovar les bases per què es regirà la present convocatòria, les quals figuren com a annex I a la present resolució.
  
Quart
  
La Secretaria Autonòmica d'Esport es reserva el dret de modificar o incorporar noves activitats, així com a suspendre alguna de les activitats convocades, si circumstàncies de qualsevol tipus n'impedixen el normal desenvolupament.
  
Quint
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
Contra esta resolució, que no esgota la via administrativa, els interessats podran interposar recurs d'alçada davant del conseller de Cultura, Educació i Esport, en el termini d'un mes a partir de la publicació en el Diari Oficial de la Generalitat Valenciana.
  
València, 2 de març del 2004.- El secretari autonòmic d'Esport: José Emilio Cervera Llavador.
  
ANNEX I
  
Bases per les quals es regirà la Campanya d'Activitats Nàutiques de la Generalitat Valenciana A la Mmar 2004 en la goleta Tirant Primer de la Generalitat Valenciana.
  
La Campanya d'Activitats Nàutiques de la Generalitat Valenciana A la Mar 2004 en la goleta Tirant Primer de la Generalitat Valenciana està organitzada per la Secretaria Autonòmica d'Esport. Estes activitats compten amb la col·laboració de la Societat Circuit del Motor i Promoció Esportiva, SA, i Telefónica Móviles, SA.
  
1. Normativa general
  
1.1. Condicions generals de participació:
  
Els participants que s'hi inscriguen, ho han de fer sota les condicions següents:
  
a) Saber nadar correctament.
  
b) No presentar contraindicacions medicosanitàries per a la pràctica de les activitats nàutiques.
  
c) Els participants, i si no n'hi ha el professor o la persona acompanyant dels grups, seran responsables del bon ús de la instal·lació i del material, i han d'abonar el cost dels danys que puguen produir-se per negligència o mal ús d'estos.
  
d) Els participants en la campanya A la Mar 2004 en la goleta Tirant I, estan obligats a complir les normatives de règim intern que regixen el funcionament de la instal·lació i els equipaments de la Generalitat Valenciana. Així mateix, durant la realització de les activitats es respectaran les normes citades, així com les instruccions que el personal de tripulació de la goleta puguen realitzar.
  
e) La responsabilitat dels alumnes menors d'edat fora de les activitats programades serà exclusiva del pare o la mare, o del tutor o la tutora.
  
f) La restauració en les activitats a bord de la goleta Tirant Primer de la Generalitat Valenciana serà per compte dels interessats.
  
g) La incorporació a l'activitat i tornada serà per compte dels interessats i pels seus mitjans.
  
h) En cas de no poder assistir a l'activitat adjudicada s'ha de comunicar a la Secretaria Autonòmica d'Esport el motiu o la justificació de la no-assistència amb anterioritat al seu inici.
  
i) La Secretaria Autonòmica d'Esport es reserva el dret a modificar o incorporar noves activitats, així com a suspendre alguna de les activitats convocades, si circumstàncies de qualsevol tipus n'impedixen el normal desenvolupament, especialment per causes climatològiques.
  
1.2.Vestimenta i equipament:
  
S'ha de tindre en compte la duració de l'activitat i la climatologia del mes o estació en què esta es desenvolupe. Per això s'aconsella:
  
- Calçat adequat per a l'activitat a desenvolupar
  
- Pantaló i impermeable impermeables, (segons l'època de l'any)
  
- Xandall
  
- Calcetins d'esport
  
- Roba d'abric (segons dates del curs)
  
- Banyador
  
- Tovalloles
  
- Camisetes esportives
  
- Sabatilles esportives
  
- Protector solar
  
- Gorra
  
1.3. Preus
  
L'activitat programada com a Aula Nàutica 2007, serà gratuïta per a tots els escolars dels centres d'ensenyança no universitària de la Comunitat Valenciana, independentment de l'entitat que efectue la sol·licitud.
  
Aquelles activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament.
  
1.4. Centres d'informació.
  
Els models de sol·licitud i tota la informació seran facilitats en:
  
Conselleria de Cultura, Educació i Esport
  
Direccions territorials
  
Secció d'Esports
  
- Alacant:
  
C/ Jaime Segarra, 6, entresòl
  
03355 Alacant
  
Tel. 002 81 94 98. Fax 965 93 72 11
  
e-mail: dep.ali\_kjx@qhp.és
  
- Castelló:
  
Av. del Mar, 23
  
12334 Castelló de la Plana
  
Tel. 012 73 68 46. Fax 964 35 80 76
  
e-mail: dep.cas\_bav@ydo.és
  
- València:
  
C/ Avellanes, 14-2a G
  
46325 València
  
Tel. 630 12 36 12. Fax 963 98.50.95
  
e-mail: dep.val\_kht@bnb.és
  
Secretaria Autonòmica d'Esport
  
Plaça de Sant Nicolau, 2
  
46901 València
  
Tel. 518 38 44 88. Fax. 963 86 50 06
  
e-mail: promocion\_ehh@pmo.és
  
Pàgina web DGD: htpp:/ www.cult.gva.es/dgd/
  
Goleta
  
Plaça de Sant Nicolau, 2
  
46421 València
  
e-mail: goleta\_bkh@yhd.és
  
Escoles de la Mar
  
- Benicàssim
  
Av. Ferrandis Salvador, 49
  
12906 Benicàssim (Castelló)
  
Tel. 776 37 11 12. Fax. 964 30 41 04
  
e-mail: embenicassim\_miz@vcm.és
  
- Burriana
  
Av. Mediterrani, s/n
  
12349 Burriana (Castelló)
  
Tel. 459 54 29 16 Fax 964 58.70.26
  
e-mail: emburriana\_tcp@yci.és
  
1.5. Participació en les activitats
  
La participació en les activitats convocades en la present resolució seran sota la responsabilitat d'una persona física o jurídica que represente el centre escolar, sempre que eixa representació estiga adequadament acreditada.
  
Les activitats han de comptar durant el seu desenvolupament amb dos professors responsables del centre participant. Finalitzades estes, les activitats alternatives, la seguretat i el control del grup serà responsabilitat d'estes persones.
  
1.6. Inscripcions:
  
Les inscripcions es realitzaran en impresos oficials de la Generalitat Valenciana (en avant sol·licitud/uds) degudament complimentats amb totes les dades sol·licitades.
  
Als centres que presenten sol·licituds que no estiguen degudament omplides per falta de dades se'ls comunicarà esta incidència per escrit i amb justificant de recepció, i se'ls donarà igualment un termini de 10 dies, comptador des del moment de la recepció del referit comunicat, perquè puga ser esmenat. En el cas de no complir este requisit en el termini establit, quedaran exclosos.
  
En el cas que alguna sol·licitud es presente amb posterioritat al termini assenyalat en la present resolució, esta serà atesa en una llista d'espera pendent del fet que hi haja vacants disponibles.
  
1.7 Assistència sanitària i assegurances
  
1.7.1. La Conselleria de Sanitat prestarà atenció medicosanitària a través dels seus centres i institucions sanitàries amb tots els dispositius existents en la xarxa pública als alumnes, monitors i organitzadors que patisquen qualsevol lesió de caràcter esportiu durant la participació en les activitats programades per al desenvolupament de la Campanya d'Activitats Nàutiques de la Generalitat Valenciana A la Mar 2004 en la goleta Tirant Primer de la Generalitat Valenciana.
  
Per a ser beneficiari de les prestacions mencionades en el paràgraf anterior s'ha d'estar degudament inscrit en la citada campanya convocada per la Conselleria de Cultura, Educació i Esport.
  
1.7.2. La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accidents que puguen sofrir els organitzadors i participants de la Campanya d'Activitats Nàutiques de la Generalitat Valenciana A la Mar 2004 en la goleta Tirant Primer de la Generalitat Valenciana, d'acord amb el Reial Decret 849/1993, de 4 de juny, del Ministeri de Cultura, Educació i Esports, així com la responsabilitat civil per accions o omissions en l'exercici de les funcions que els competixen.
  
1.7.3. En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.
  
2. Activitat: Aula Nàutica 2007
  
2.1. Objectiu: Difondre el coneixement de la Copa Amèrica i acostar el món de la navegació a vela als alumnes, per mitjà d'un dia a bord d'un veler del tipus creueren què es participarà activament en les labors de navegació bàsica.
  
2.2. Desenvolupament de l'activitat:
  
2.1.1. Explicació teòrica sobre la regata Copa Amèrica, les característiques dels barcos i sindicats desafiadors, les regles bàsiques de les regates Matx Race, les eliminatòries Assalt Rovell, la preparació dels equips. Explicació de les normes bàsiques de seguretat i comportament a bord de la goleta. Característiques d'una goleta, el seu aparell. Les parts del barco. Orsa i llast, la seua funció. El timó, la seua funció i maneig. Les unitats de mesura, la milla marina i el nuc.
  
2.1.2. Pràctica de navegació a vela: participació en totes les maniobres del veler. Rotació dels alumnes en el lloc de govern del barco. Demostració pràctica de l'electrònica de navegació. Classe pràctica de nucs.
  
2.3. Participants: es podrà participar com a grup escolar de 20 alumnes a partir de 9 anys (nascuts abans del 20.03.1995, que estiguen matriculats en un centre d'ensenyança no universitari), sota la responsabilitat d'una persona física o jurídica que represente el centre escolar, sempre que eixa representació estiga adequadament acreditada.
  
Les activitats han de contar durant el seu desenvolupament amb dos professors responsables del centre participant. En acabant, les activitats alternatives, la seguretat i el control del grup serà responsabilitat d'estes persones.
  
2.4. Places: el nombre màxim d'inscripcions serà de 20 alumnes més dos responsables. El mínim d'inscripcions del grup serà de 16 alumnes més 2 professors.
  
2.5. Dates disponibles: l'activitat es convoca per a les dates següents i ports següents:
  
Dates Port embarcament/
  
 desembarcament
  
20, 21, 22, 23 d'abril Castelló de la Plana
  
3, 4, 5, 7 de maig Alacant
  
10, 11, 12, 13, 14 de maig València
  
17, 18, 19, 20, 21 de maig València
  
24, 25, 26, 28 de maig València
  
31 de maig, 1, 2 de juny Calp
  
17, 18 de juny Castelló de la Plana
  
21, 22, 23 de juny Castelló de la Plana
  
21, 22, 24 de setembre Alacant
  
5, 6, 7, 8 d'octubre Alacant
  
13, 14, 15 d'octubre València
  
18, 19, 20, 21, 22 d'octubre València
  
2.6. Lloc: qualsevol port adequat per a l'embarcament en les províncies d'Alacant, Castelló o València segons dates disponibles.
  
L'activitat es realitzarà amb eixida i tornada al mateix port d'embarcament.
  
2.7. Horari: de dilluns a divendres de 10.00 a 17.00 h.
  
2.8. Presentació d'inscripcions:
  
Es podran presentar en les adreces territorials de Cultura, Educació i Esport (Secció d'Esports) d'Alacant, Castelló i València i en la Secretaria Autonòmica d'Esport.
  
El termini de presentació s'iniciarà a partir de l'endemà de la publicació de la present resolució en el Diari Oficial de la Generalitat Valenciana, i es concedix un termini de 20 dies naturals.
  
Els centres interessats podran presentar com a màxim dos sol·licituds per a grups diferents del mateix centre escolar, on cal especificar el dia i el port d'embarcament i desembarcament, d'acord amb l'apartat 2.5 «Dates disponibles», i se'ls assignarà un número per rigorós orde de registre d'entrada en la Secretaria Autonòmica d'Esport.
  
En cas de detectar irregularitats en alguna sol·licitud, s'actuarà d'acord amb el punt 1.6, paràgraf segon, de les presents bases.
  
Pel que fa a les sol·licituds que es presenten amb posterioritat al termini assenyalat, s'actuarà conforme al punt 1.6, paràgraf tercer de les presents bases.
  
2.9. Sorteig:
  
Una vegada transcorreguts 40 dies naturals després de la publicació de la present resolució, al següent dia hàbil a les 14.00 hores i en la Secretària Autonòmica d'Esport se celebrarà, en acte públic, el sorteig pel qual quedarà establit el número de sol·licitud a partir del qual s'adjudicaran les Aules Nàutiques 2007.
  
A partir del dia següent hàbil al de la data del sorteig, s'elaborarà una llista amb les sol·licituds presentades, les quals quedaran exposades en les direccions territorials de Cultura, Educació i Esport, Secretaria Autonòmica d'Esport, i es podrà consultar a través de la pàgina web dgd: htpp:/www.cult.gva.es/dgd/
  
2.10. Adjudicació:
  
Una vegada realitzat el sorteig i exposades les llistes, la Secretaria Autonòmica d'Esport adjudicarà les «Aules Nàutiques 2007» per rigorós orde i d'acord amb el resultat del sorteig.
  
Comunicada l'adjudicació, el centre tindrà un termini de 48 hores per a confirmar-la per mitjà d'un escrit del director del centre dirigit a la Secretaria Autonòmica d'Esport. En cas contrari s'entendrà que renuncia a l'activitat adjudicada i perdrà el dret a esta.
  
3. Activitats emblemàtiques i col·laboració en regates oficials
  
3.1. Es podran sol·licitar totes aquelles activitats que tinguen un marcat caràcter emblemàtic i de representació de la Generalitat Valenciana, podran concedir-se gratuïtament. En cas contrari s'han d'abonar els gastos corresponents en funció dels servicis sol·licitats, raó per la qual cada cas requerirà un estudi dels costos.
  
Les activitats que s'exercisquen fóra de les aigües territorials de la Comunitat Valenciana podran tindre gastos extres en concepte d'amarrament i taxes portuàries, els quals aniran a càrrec de l'entitat sol·licitant.